# I ПОЗИВ ЗА ПОДНОШЕЊЕ ПОНУДЕ

## 1. Наручилац

1. Општинска управа Бечеј, Трг ослобођења 2, Бечеј позива све заинтересоване понуђаче да припреме и поднесу понуде у складу са законом, конкурсном документацијом и позивом за јавну набавку мале вредности- за јавну набавку услуге чишћењa зграде.

## 2. Предмет јавне набавке

1. Предмет јавне набавке ЈНМВ 15/15је услуга чишћења зграде. Шифра:90910000.

## 3. Врста поступка јавне набавке

 Предметна јавна набавка је набавка мале вредности, није обликована по партијама и спроводи се у складу са Законом о јавним набавкама („Сл гласник РС“ број 124/2012 и 14/2015)

**4. Рок и начин подношења понуде**

 Понуда се сматра благовременом уколико је примљена од стране наручиоца до 08.06.2015.г. до 12:00 сати на адресу: Општинска управа Бечеј, Трг ослобођења бр.2, 21220 Бечеј. Наручилац ће, по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

 Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

 У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче нити да мења своју понуду.

 Понуда се подноси непосредно (лично) или путем поште, на поменуту адресу наручиоца, с тим да ће понуђач на коверти назначити следеће:

**„Понуда за јавну набавку услуге чишћењa зграде, ЈНМВ бр. 15/15 - НЕ ОТВАРАТИ“.**

 Понуђач подноси понуду у затвореној коверти овереној печатом и на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт. Било би пожељно да понудa будe повезана траком у целину и запечаћена, тако да се не могу накнадно убацивати, одстрањивати или замењивати појединачни листови*.*

 Понуђач може да поднесе само једну понуду.

## 5. Време и место отварања понуда

 Јавно отварање понуда одржаће се 08.06.2015.год у 12:30 часова, на адреси наручиоца (канцеларија бр. 11). Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

## 6. Критеријум за оцењивање понуда

Критеријум за оцењивање понуда је критеријум најниже понуђене цене.

## 7. Рок у којем ће наручилац донети одлуку о избору најповољније понуде

 Одлуку о избору најповољније понуде, која ће бити образложена, наручилац ће донети у року од 7 (седам) дана од дана јавног отварања понуда, и биће достављена свим понуђачима у року од 3 дана од дана њеног доношења.

**8. Лице за контакт**

Тамара Перишић, e-mail: tamara.perisic@becej.rs

Јована Топић, e-mail: jovana.topic@becej.rs